LATVIJAS REPUBLIKAS MINISTRU KABINETS

2018. gada Rīkojums Nr.

Rīgā (prot. Nr.  .§)

**Par Cēsu Tehnoloģiju un Dizaina vidusskolu**

1. Saskaņā ar Valsts pārvaldes iekārtas likuma 15.panta ceturtās daļas 1.punktu un sesto daļu, Profesionālās izglītības likuma 14.panta otro daļu, Izglītības likuma 23.panta otro daļu, likuma "Par pašvaldībām" 21.panta pirmās daļas 8.punktu, kā arī ievērojot Cēsu novada domes 2018.gada 13.septembra lēmumu Nr.304 "Par Cēsu Tehnoloģiju un Dizaina vidusskolu" (protokols Nr.13, 22.punkts), ar 2019. gada 1.augustu Cēsu novada pašvaldības padotībā esošo Cēsu Tehnoloģiju un Dizaina vidusskolu (turpmāk – vidusskola) pievienot Izglītības un zinātnes ministrijas padotībā esošajai valsts izglītības iestādei – Priekuļu tehnikumam.

2. Noteikt, ka Priekuļu tehnikums ir vidusskolas funkciju, tiesību, saistību, bilancē esošās mantas, ar mācību procesa turpināšanu saistīto lietvedības dokumentu un uz laiku glabājamo lietvedības dokumentu pārņēmējs, kā arī Eiropas Savienības struktūrfondu un Kohēzijas fonda un citu finanšu instrumentu ietvaros uzņemto saistību un projektu dokumentu pārņēmējs.

3. Lai vidusskolas pievienošanas rezultātā Priekuļu tehnikumam nodrošinātu profesionālās izglītības programmu īstenošanai nepieciešamo finansējumu pedagogu darba samaksai, Izglītības un zinātnes ministrijai iesniegt Finanšu ministrijā priekšlikumu par budžeta bāzes izdevumu precizēšanu 2019.gadam un turpmāk ik gadu budžeta resoram “62. Mērķdotācijas pašvaldībām” un Izglītības un zinātnes ministrijai, pārdalot Cēsu novada pašvaldībai vidusskolas pedagogu darba samaksai paredzēto finansējumu. Finanšu ministrijai atbilstoši precizēt 62.resora "Mērķdotācijas pašvaldībām" un Izglītības un zinātnes ministrijas bāzes izdevumus 2019. gadam un turpmāk ik gadu, tai skaitā:

3.1. samazinot finansējumu 132 375 *euro* apmērā 2019.gadā un 317 700 *euro* apmērā 2020.gadā un turpmāk ik gadu 62.resora "Mērķdotācijas pašvaldībām" budžeta programmā 05.00.00 "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām";

3.2. palielinot finansējumu 132 375 *euro* apmērā 2019.gadā un 317 700 *euro* apmērā 2020.gadā un turpmāk ik gadu Izglītības un zinātnes ministrijas budžeta apakšprogrammā 02.01.00 "Profesionālās izglītības programmu īstenošana".

4. Priekuļu tehnikumam ar šī rīkojuma spēkā stāšanās dienu pārņemt Cēsu novada pašvaldības uzņemtās saistības darbības programmas "Izaugsme un nodarbinātība" 8.1.3. specifiskā atbalsta mērķa "Palielināt modernizēto profesionālās izglītības iestāžu skaitu" ietvaros īstenojamā projektā Nr. 8.1.3.0/17/I/003 "Cēsu Tehnoloģiju un Dizaina vidusskolas modernizācija" (turpmāk – projekts Nr. Nr. 8.1.3.0/17/I/003) un kas izriet no šī rīkojuma spēkā stāšanās dienā spēkā esošās vienošanās ar Centrālo finanšu un līgumu aģentūru par projekta Nr. 8.1.3.0/17/I/003 īstenošanu, lai nodrošinātu projekta Nr. 8.1.3.0/17/I/003 mērķu un rezultātu sasniegšanu, projektā Nr. 8.1.3.0/17/I/003 uzsākto darbību nepārtrauktību, tai skaitā dienesta viesnīcas būvdarbu uzsākšanu un īstenošanu projektā Nr. 8.1.3.0/17/I/003 plānotajā termiņā.

5. Pieņemt zināšanai, ka Priekuļu tehnikumam finansējums projekta Nr.8.1.3.0/17/I/003 ietvaros uzņemto saistību finansēšanai 2019. un 2020.gadā atbilstoši normatīvajos aktos noteiktajai kārtībai tiks nodrošināts no valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".

6. Pieņemt zināšanai, ka Cēsu novada pašvaldība, līdz šī rīkojuma 4. punktā noteikto saistību nodošanai, atmaksās valsts budžetā projekta Nr.8.1.3.0/17/I/003 ietvaros izmaksātā avansa atlikumu.

7. Centrālajai finanšu un līgumu aģentūrai kā Eiropas Savienības struktūrfondu un Kohēzijas fonda sadarbības iestādei ar šī rīkojuma spēkā stāšanos nodrošināt projekta Nr.8.1.3.0/17/I/003 saistību pārņemšanas procedūru.

8. Noteikt, ka saskaņā ar Ministru kabineta 2014. gada 16. decembra noteikumu Nr. 784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā" 51.46. apakšpunktā noteikto projektam Nr. Nr.8.1.3.0/17/I/003 par 2018. gadu netiek piemēroti finanšu disciplīnas pasākumi.

9. Uzdot Izglītības un zinātnes ministrijai kā Eiropas Savienības struktūrfondu un Kohēzijas fonda atbildīgajai iestādei iesniegt Ministru kabinetā atbilstošus grozījumus Ministru kabineta 2016. gada 19. aprīļa noteikumos Nr. 249 "Darbības programmas "Izaugsme un nodarbinātība" 8.1.3. specifiskā atbalsta mērķa "Palielināt modernizēto profesionālās izglītības iestāžu skaitu" īstenošanas noteikumi".

10. Pēc projekta Nr.8.1.3.0/17/I/003 pabeigšanas un noslēguma maksājuma veikšanas Izglītības un zinātnes ministrijai jautājumu par nepieciešamo valsts budžeta finansējumu uzturēšanas izdevumu segšanai risināt normatīvajos aktos noteiktajā kārtībā.

11. Saskaņā ar Publiskas personas mantas atsavināšanas likuma 42.panta otro daļu un 43.pantu, Izglītības un zinātnes ministrijai pārņemt bez atlīdzības no Cēsu novada pašvaldības valsts īpašumā Izglītības un zinātnes ministrijas valdījumā nekustamo īpašumu (nekustamā īpašuma kadastra Nr.4201 002 0604) – zemes vienību (zemes vienības kadastra apzīmējums 4201 002 0604) 1,9254 ha platībā un divas būves (būvju kadastra apzīmējumi 4201 002 0604 001 un 4201 002 0604 004) - Valmieras ielā 19, Cēsīs, Cēsu novadā, kas ierakstīts zemesgrāmatā uz Cēsu novada pašvaldības vārda, kopā ar valsts nekustamā īpašuma ekspluatācijai nepieciešamajiem piederumiem, inženiertīkliem, inženierbūvēm, komunikācijām, iebūvētajām tehnoloģiskajām un stacionārajām iekārtām un kustamo mantu, lai īstenotu Ministru kabineta 2003.gada 16.septembra noteikumu Nr.528 "Izglītības un zinātnes ministrijas nolikums 4.2.apakšpunktā minēto funkciju - organizēt un koordinēt izglītības, zinātnes, sporta, jaunatnes un valsts valodas politikas īstenošanu.

12. Izglītības un zinātnes ministrijai nekustamo īpašumu bez atlīdzības nodot Cēsu novada pašvaldībai, ja tas vairs netiek izmantots šā rīkojuma 11.punktā minētās funkcijas īstenošanai.

13. Izglītības un zinātnes ministrijai, nostiprinot zemesgrāmatā īpašuma tiesības uz nekustamo īpašumu norādīt:

13.1. ka īpašuma tiesības nostiprinātas uz laiku, kamēr Izglītības un zinātnes ministrija nodrošina šā rīkojuma 11.punktā minētās funkcijas īstenošanu;

13.2. ierakstīt atzīmi par aizliegumu atsavināt nekustamo īpašumu.

14. Izglītības un zinātnes ministrijai līdz 2019.gada 1.martam izveidot komisiju vidusskolas pievienošanas Priekuļu tehnikumam nodrošināšanai, iekļaujot tajā Izglītības un zinātnes ministrijas, Cēsu novada pašvaldības, vidusskolas un Priekuļu tehnikuma pārstāvjus.

15. Noteikt, ka Priekuļu tehnikuma nosaukums no 2019.gada 1.augusta ir Vidzemes Tehnoloģiju un dizaina tehnikums.

16. Ar vidusskolas pievienošanu Priekuļu tehnikumam saistītos izdevumus segt no Cēsu novada pašvaldības budžeta.

17. Vidusskolas pievienošanas rezultātā Priekuļu tehnikumam profesionālās izglītības programmu īstenošanai nepieciešamo finansējumu uzturēšanas izdevumiem, Izglītības un zinātnes ministrijai nodrošināt apakšprogrammā 02.01.00. “Profesionālās izglītības programmu īstenošana” piešķirtā finansējuma ietvaros – novirzot šim mērķim 2018.gadā budžeta izdevumu pārskatīšanas rezultātā identificētos resursus apakšprogrammā 02.01.00. “Profesionālās izglītības programmu īstenošana”.

Ministru prezidents Māris Kučinskis

Izglītības un zinātnes ministra vietā –

labklājības ministrs Jānis Reirs

Valsts sekretāre Līga Lejiņa

D.Bīlmanis 67047702

A.Imanta